பாம்புகள் குளிக்கும் நதி

பாம்புகள் குளிக்கும் நதி அஸ்மின், ஈழநிலா, இலங்கை விண்ணில் இருப்பதனால் சூரியன் பெறுமதி தெரிவதில்லை மண்ணில் விழுவதினால் மழையின் மதிப்பு குறைவதில்லை அன்பை கொடுப்பதற்கு அழகிய கைகள் தேவையில்லை இன்பம் சுவைப்பதற்கு-வெறும் உடலால் மட்டும் முடிவதில்லை அருகில் இருப்பதனால் காதலி அருமை புரிவதில்லை தூரம் விலகுவதால் காதலும் தூர்ந்து போவதில்லை பாம்புகள் குளிப்பதினால் நதிநீர் விஷமாய் போனதில்லை பொறாமை இருப்பதினால் இறைவன் எதையும் கொடுப்பதில்லை உலகை படைப்பதற்கு மனிதர்கள் எம்மால் முடியாது... உலகை உடைப்பதற்கு-ஒரு வார்த்தை மட்டும் போதுமென்பேன்